Liiklusõnnetuste põhjuste väljaselgitamise ekspertkomisjon

Tartu Vallavalitsus 05.03.2024

Haava tn 6

Kõrveküla alevik, Tartu vald

Tartu maakond, 60512

tartuvald@tartuvald.ee

Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest.

|  |  |
| --- | --- |
| Liiklusõnnetuse number | 23-48 |
| Liiklusõnnetuse aeg | 11.11.2023, kell 20:46, laupäev |
| Liiklusõnnetuse koht | Tartu endine sõjaväe lennuvälja territoorium, Raadi alev, Tartu vald, Tartu maakond |
| Liiklusõnnetuse koha koordinaadid | X  6476915.35 Y 663123.22 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 6 |
| Liiklusõnnetuses vigastatuid | 5 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Sündmuskoht asub Tartu vallas, Raadi alevis, Rajaotsa kinnistul, endisel sõjaväe lennuvälja territooriumil.

1.2. Liiklusõnnetus juhtus 4 meetrise kruuskattega teel, mis saab alguse betoonplaatidega 17 meetri laiuselt alalt (endine lennuvälja ruleerimisrada) ja suubub samuti sellele alale ehk eht teeb sellelt alalt kaare. Kahe teeotsa vahe on ca 210 meetrit. Teeotstesse on paigaldatud liiklusmärgid 453/445 "Jalgratta-ja jalgtee" ning "Jalgratta-ja jalgtee lõpp". Liiklusõnnetus toimus 90 kraadises vasakkurvis.

1.3. Liiklusõnnetus juhtus pimeda ajal. Tänavavalgustus puudub. Teekate oli märg, Õhutemperatuur ca 5 kraadi.

1.4. Viimase viie aasta jooksul ei ole liiklusõnnetusi juhtunud.

**2. Liiklusõnnetuse lühikirjeldus**

2.1. Liiklusõnnetuses osales sõiduauto Saab 9-5 Estate (2002), mida juhtis kaine, juhtimisõigust omav 20-aastane mees. Koos juhiga oli autos veel viis sõitjat.

2.2. Rajaotsa kinnistul asuval kruusakattega teelõigul (vana Raadi sõjaväe lennuvälja ruleerimisraja lõpu juures), sõitis sõiduauto Saab 9-5 , milles viibis koos juhiga kuus isikut, ebaõige sõidukiiruse valiku tõttu järsus vasakkurvis teelt välja ja rullus üle katuse. Sõitjatest olid neli tagaistmel. Liiklusõnnetuses hukkus sündmuskohal tagaistmel reisijate süles lamanud 14-aastane tüdruk. Sõiduki juht ja kaks kaassõitjat, 18-aastane mees ning 16-aastane neiu toimetati haiglasse.

**3. Liikluskeskkonda puudutavad riskitegurid ja muud asjaolud**

3.1. Kruuskattega kitsas ja märg jalgratta ja jalgtee.

3.2. Liiklusõnnetus juhtus pimeda ajal.

**7. Ettepanekud liikluskeskkonna parandamiseks konkreetse liiklusõnnetuse toimumise kohal**

7.1. Tõkestada sõidukitega sissesõit sellele ja teistele analoogsetele teedele, näiteks betoonist tõkiste paigaldamisega, et läbi pääseks vaid jalgrattaga ja jala.

Hindamaks tehtud ettepanekute asjakohasust, palun tagasisidet, kas kavandate ettepaneku või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

Lugupidamisega,

Villu Vane

komisjoni esimees,

liiklusohutuse osakond

Transpordiamet

/allkirjastatud digitaalselt/

5093712

villu.vane@transpordiamet.ee